07/11/2018 | Administración LocalMunicipal
Arteixo
Secretaría Xeral
Anuncio convocatoria da 27º Feira do Galo 2018

O concello de Arteixo anuncia a convocatoria do 27º FEIRA DO GALO 2018, de conformidade ás bases aprobadas pola Xunta de Goberno Local, en sesión ordinaria de vinte e catro de outubro dous mil dezaoito, e que se publican a continuación e que permanecerán expostas ao público durante o prazo de presentación de solicitudes: 1. Concello de Arteixo, a través súa Concellería de Promoción e Desenvolvemento convoca o “26ª Feira do Galo do Nadal 2018”. 2. Poderán participar neste concurso todas as persoas físicas que presenten ao concurso galos vivos de curral ou cestas con galos de curral preparados.3. Para inscribirse no concurso, deberán entregar entre as 8:00 e as 11:00 do día 22/12/2017, aos responsables municipais da Feira unha solicitude de inscrición, segundo o modelo creado a tal efecto e que se transcribe deseguido: “SOLICITUDE DE INSCRICION NO 26ª FEIRA DO GALO DE NADAL 2018 Número: Nome do Criador: Nif: Teléfono: Peso: Procedencia Sr. Alcalde-Presidente do Concello de Arteixo (A Coruña) En virtude do artigo 5 da Lei Orgánica 15/1999, do 13 de decembro, de protección de datos de carácter persoal que voluntariamente faciliten os concursantes serán utilizados exclusivamente para este fin. Os datos non serán incorporados a ningún ficheiro automatizado. O interesado poderá exercer os dereitos de acceso, rectificación, cancelación e oposición dirixíndose ao Concello de Arteixo, Praza Alcalde Ramón do Pico 1, Arteixo.” 4. Os galos vivos e as cestas con galos preparados serán examinadas polo xurado o día 22/12/2018, entre as 11:00 e as 12:00 horas.5. O xurado estará composto por: a. Tres expertos criadores de galos. b. Augustina Gereta Alejano, responsable municipal da Feira ou, no seu defecto, a persoa na que delegue, que actuará como secretario do xurado.6. Establécense catro categorías de premios dotados coas seguintes contías: - Categoría de Galo Vivo: 1º Mellor galo vivo- 300 euros (trescentos euros) 2º Mellor galo vivo- 200 euros (douscentos euros) 3º Mellor galo vivo- 150 euros (centocincuenta euros) 4º Mellor galo vivo-100 euros (cen euros) - Categoría de Cesta de Galo Preparado: 1º Cesta mellor presentada-200 euros (doucentos euros) 2º Cesta mellor presentada-150 euros (centocincuenta euros) 3º Cesta mellor presentada– 100 euros (cen euros) a. Os ditos premios estarán suxeitos ás retencións que se determine pola lexislación tributaria vixente e faranse efectivos mediante pago en metálico, por parte dos responsables da Feira Municipal. b. Non poderán obter a condición de premiados as persoas ou entidades nas que concorran as circunstancias que permitan cualificalos como beneficiarios segundo o disposto no artigo 13 da Lei 38/2003 xeral de subvencións, no artigo 10 da Lei 9/2007 de subvencións de Galicia e demáis normativa aplicable.7. O xurado resérvase o dereito a declarar os premios desertos, se o estimase oportuno.8. A adxudicación dos premios farase en función tendo en conta os seguintes criterios: - Ser de curral - Alimentado con millo - Criado en liberdade - Tempo ideal un ano ou ano e medio - Plumaxe louro (moreno) - Cresta grande - Patas dereitas e amarelas 9. O resultado do Concurso, quedará reflectido na acta correspondente, darase a coñecer as 13:00 do día 22/12/2018.10. O feito de participar neste concurso presupón a aceptación de estas bases. O ALCALDE Por delegación, Decreto nº 1336/2015 Arteixo a 2 de novembro de 2018 Asdo. Patricia Amado Varela Concelleira de Promoción e Desenvolvemento